Oppgraderingen av Oslo lufthavn kostet 14 milliarder kroner - men taket taklet ikke en kraftig regnbyge

Du får ikke alt for 14 milliarder kroner. Et vanntett terminaltak, for eksempel.

Mandag ettermiddag rant vannet gjennom taket og inn i det nye terminalbygget på Gardermoen: – Det var som et innendørs regnvær. Espen Egil Hansen

12. juni 2017 19:15 Sist oppdatert 13. juni 2017

Aftenpostens sjefredaktør Espen Egil Hansen var en av flypassasjerene som fikk seg en overraskelse da de tok rulletrappen opp i den splitter nye avgangshallen på Oslo lufthavn mandag ettermiddag

– Over en strekning på 30–40 meter virket det nærmest som det var fri flyt rett inn fra taket, sier Hansen, som oppfattet det hele som et innendørs regnvær.

Her kan du lese mer om terminalen som sto ferdig to måneder tidligere enn planlagt.

Den nye terminalen på Gardermoen er lekker, men det hjelper lite hvis den lekker. Nordic Office of Architecture

Kommunikasjonssjef Joachim Westher Andersen i Avinor forklarer den våte mottakelsen for passasjerene med kraftige regn- og haglbyger som mandag beveget seg over området.

– Vi har hatt en omgang med ekstremnedbør som delvis kom i form av hagl. Slukene på taket klarte ikke å ta unna nedbøren, sier han.

Oslo lufthavn har vært gjennom en omfattende utbygging de siste årene, og de nye delene av terminalen ble nylig åpnet. Kostnaden var 14 milliarder kroner.

– Men nedbøren bør vel ikke renne inni bygget?

– Nei, det bør den ikke. Så det er åpenbart at det er noe som ikke er så tett som det skal være. Hva det er kan vi ennå ikke si. Vi jobber med saken utover kvelden, men finner kanskje ikke svaret før i morgen, sier Andersen.

Han understreker at vanntrøbbelet ikke får konsekvenser for de reisende.

– Det er ingenting som påvirker driften. Trafikken på flyplassen går som vanlig, sa Andersen før han kontaktet de som visste, og kunne fortelle litt mer.

Aftenposten testet: Elendig mat til overpris! Les alle anmeldelsene er maten på Gardermoen HER!

Her kan du bli med en tur inn i Norges dyreste påbygg.